BBC World Service Television

200px|thumb|Σήμα της Ευρωπαϊκής ροής του καναλιού (1991-1994)

Το **BBC World Service Television**, που συχνά συντομεύεται σε **WSTV**, ήταν το όνομα δύο διεθνών δορυφορικών τηλεοπτικών καναλιών του BBC μεταξύ 1991 και 1995. Ήταν η πρώτη εισβολή του BBC στην παγκόσμια τηλεοπτική μετάδοση. Στην Ευρώπη, ήταν ο διάδοχος του BBC TV Europe, τον οποίο αντικατέστησε στις 11 Μαρτίου 1991. Στην Ασία το κανάλι ξεκίνησε να εκπέμπει στις 14 Οκτωβρίου 1991 με 24ωρο ειδησεογραφικό πρόγραμμα.

Σε αντίθεση με την Παγκόσμια Υπηρεσία του BBC εκείνη την εποχή, το κανάλι δεν χρηματοδοτούνταν από την Κυβέρνηση του Ηνωμένου Βασιλείου, αλλά από συνδρομές και διαφημίσεις που εισήχθησαν τοπικά από μεμονωμένους παρόχους καλωδιακών ή δορυφορικών υπηρεσιών. Οι τίτλοι ειδήσεων, τα τρέιλερ και άλλα ενημερωτικά σποτ, γνωστά ως break fillers, εισήχθησαν για να καλυφθούν τα κενά σε περιπτώσεις που δεν μεταδόθηκαν διαφημίσεις από τους τοπικούς παρόχους.

## Διαθεσιμότητα
### Ευρώπη
Το BBC WSTV αντικατέστησε το BBC TV Europe στις 11 Μαρτίου 1991 ως η χρηματοδοτούμενη από συνδρομές ψυχαγωγική υπηρεσία του BBC. Όπως και το BBC TV Europe, μετέδιδε πρόγραμμα από το BBC1 και το BBC2. Ωστόσο, αντί της σχεδόν συνεχούς άμεσης αναμετάδοσης του BBC1 από το BBC TV Europe και το μοτίβο προγράμματος στην ώρα Ηνωμένου Βασιλείου (μέσος χρόνος Γκρίνουιτς/θερινή ώρα Βρετανίας) είχε μοτίβο συγχρονισμένο στην ώρα Κεντρικής Ευρώπης με χρονική μετατόπιση πολλών εκ των προγραμμάτων του σταθμού, όπως τα δελτία ειδήσεων που έβγαιναν από το Κέντρο Τηλεόρασης του BBC από όπου έβγαιναν τα κύρια εγχώρια δελτία, αν και με διαφορετικά γραφικά και σήματα. Ο σταθμός μετέδιδε και πρόγραμμα από το παιδικό τμήμα του BBC σε άλλο στούντιο.

### Εκτός Ευρώπης
Εκτός Ευρώπης, το BBC World Service Television ξεκίνησε να εκπέμπει στην Ασία στις 14 Οκτωβρίου 1991 με 24ωρο πρόγραμμα μέσω του (τότε) Star TV και του AsiaSat. Ανταγωνιζόμενος το CNN International, μετέδιδε δελτία ειδήσεων και ντοκιμαντέρ από το BBC One και το BBC Two, ενώ τα ψυχαγωγικά προγράμματα μεταδιδόταν από το Star Plus. Εξηγώντας γιατί η εταιρεία επέλεξε τη ροή του BBC WSTV αντί του CNN, ο Richard Li, που ήταν επικεφαλής του Star TV εκείνη την εποχή, ανέφερε την αμερικανική μειοψηφία όσον αφορά την κάλυψη του Πόλεμου του Κόλπου από το CNN, σε συνέντευξη στους The New York Times.

Η News Corporation του Ρούπερτ Μέρντοχ εξαγόρασε το Star TV το 1993, το οποίο κατέληξε μαζί με το BBC το Μάρτιο του 1994 σε συμφωνία μετά από εξωδικαστικό συμβιβασμό, που σταδιακά θα απέκλειε το BBC World Service Television από τις προσφορές του δορυφορικού παρόχου. Το BBC WSTV θα αποσυρόταν από τη λίστα καναλιών για τη βορειοανατολική Ασία μέχρι τα μέσα Απριλίου του ίδιου έτους, αλλά θα ήταν διαθέσιμο στην υπόλοιπη Ασία έως τις 31 Μαρτίου 1996.

Το πρόγραμμα του BBC World Service Television μεταδιδόταν επίσης στην Αφρική μέσω του M-Net, από τις 11 Απριλίου 1992, για 11 ώρες τη μέρα. Στον Καναδά, τα δελτία μεταδίδονταν στο CBC Newsworld πολλές φορές τη μέρα.

Τα δελτία του σταθμού μεταδίδονταν στο δημόσιο κανάλι TV1 της Μαλαισίας μέχρι το Μάιο του 1994, με το BBC να απαιτεί να σταματήσει να προμηθεύει το περιεχόμενο τους στη χώρα μεταδίδοντας το χωρίς περικοπές, κάτι που ο δημόσιος ραδιοτηλεοπτικός φορέας RTM πιστεύει ότι είναι άδικο. Ανέφερε επίσης ότι το BBC αγνόησε τις προτεραιότητες και τις πολιτιστικές αξίες των Ασιατών.

## Ταυτότητα
Το κανάλι από το 1991 μέχρι το 1994 χρησιμοποιούσε γραφικά στα οποία υπήρχε υδρόγειος σφαίρα που είχε χρησιμοποιηθεί στο παρελθόν στο BBC One μεταξύ 1985 και 1991, και η οποία παρέμεινε ως είχε, αλλά το κάτω μέρος άλλαξε στο λογότυπο του καναλιού. Το διαφημιστικό στυλ και οι στατικές λεζάντες προγραμμάτων ήταν κοινά των BBC1-2 εκείνη την εποχή και παρουσίαζαν την υδρόγειο πάνω από ένα μικρό σήμα του BBC επάνω αριστερά των προωθήσεων και στις λεζάντες, όπου στην πλαϊνή γραμμή υπήρχε ένα ασαφές στυλ, παρόμοιο με των δελτίων του WSTV το οποίο είχε και bumper για διαφημίσεις παρουσιάζοντας την υδρόγειο χωρισμένη σε γραμμές στο πλάι στο κάτω μέρος.

Κατά τη διάρκεια των αλλαγών και της μετονομασίας, το BBC WSTV υιοθέτησε μια παραλλαγή του σήματος για να χρησιμοποιηθεί από το BBC World, με το σήμα του BBC.

Το κανάλι είχε μόνιμα ψηφιακά γραφικά με το σήμα του BBC, πάνω δεξιά της οθόνης.

## Αντικατάσταση
Την Πέμπτη 26 Ιανουαρίου του 1995 στις 19:00 GMT, διασπάστηκε σε δύο νέα κανάλια:

*Το BBC World (τώρα BBC News International) που ήταν το 24ωρο αγγλικό επίγειο ελεύθερο διεθνές ενημερωτικό κανάλι.
*Το BBC Prime (αργότερα αντικαταστάθηκε από το BBC Entertainment) που ήταν το 24ωρο αγγλικό επίγειο καλωδιακό ψυχαγωγικό κανάλι.

## Δείτε επίσης
*BBC TV Europe
*BBC Arabic Television
*Παγκόσμια Υπηρεσία του BBC

## Παραπομπές


Κατηγορία:Βρετανικοί Τηλεοπτικοί σταθμοί